EkBass/fiwiki-20250220-pages-articles huggingface dataset:
Tanhurinteen tanssilava

Tanhurinteen tanssilava oli Korson työväenyhdistyksen vuonna 1960-1966 toiminnassa ollut tanssilava Vantaan Korsossa. Tanhurinteen valmistumisen myötä tanssiaisten järjestäminen muodostui yhdistyksen pääasialliseksi toimintamuodoksi ja Tanhurinteen toiminta sitoi 50-60 henkilöä.Tahvanainen, 2006 s. 166 - 168 Rakennus vaurioitui vuonna 1965 Korson kapinana tunnettuna iltana. Tällöin poliisin keskeytetti Renegadesin esityksen, koska rukouslauantaina vallitsi tanssikielto ja tanssiaisten poikkeuslupa oli peruttu samana päivänä. Keskeytyksen vuoksi ilta päättyi mellakkaan. Tanhurinteen tanssilavatoiminta jouduttiin lopettamaan 1966 toiminnan tappiollisuuden, hiipuvan yleisösuosion ja vapaaehtoisten järjestäjien väsymisen takia. == Rakentaminen == Helsingin maalaiskunta ryhtyi 1950-luvulla kaavoittaman Korson aluetta ja työväenyhdistyksen silloinen kiinteistö olisi jäänyt tiealueeksi. Yhdistyksen johtokunta ryhtyi 1959 etsimään paikka uudelle työväentalolle. Paikaksi valikoitui tontti jonka nimeksi annettiin Tanhurinne ja tanssilavan piirustukset tilattiin arkkitehti Matti Aaltoselta. Piirustukset valmistuivat 15.7.1959 ja tanssilavan avajaiset olivat juhannusaattona 19.6.1960 ja paikalla oli 500 henkeä. Tanssilavan avajaiset olivat 19.6.1960. Näyttämämötila valmistui 1961 jonka jälkeen laajennettiin keittiötä. Vuonna 1964 tanssipalvijonki uusittiin, jolloin ravintolatilaa laajennettiin ja tanssilattia uusittiin.Tahvanainen, 2006 s. 166 - 168 == Lähteet == * === Viitteet === == Aiheesta muualla == * Tanhurinteen Facebook -ryhmä * Ilmakuva Tanhurinteen tanssilavan alueesta 1976 Luokka:Korso Luokka:Tanssilavat Luokka:Työväentalot Luokka:Vantaan entiset rakennukset ja rakennelmat
Airiston Helmi

Airiston Helmi on matkailu- ja majoituspalveluja tarjoava pöytälaatikkofirma, joka on perustettu vuonna 2007. Yritys on ostanut ympäri Suomea erilaisia tontteja, rakentanut niille ja jättänyt paikat jälkeensä. Yritys on myös ostanut saaria, joilta sen väitetään voivan valvoa Turun ja Naantalin satamiin johtavia syvävesiväyliä.Iltalehti Vuosina 2007-2014 yhtiö oli ostanut ja myynyt maaomaisuutta runsaalla yhdeksällä miljoonalla eurolla.Suomen Kuvalehti 5.10.2018, s. 24 Yritys sai poikkeuslupia ELY-keskukselta: esimerkiksi Ybbernäsin tila oli rakennuskiellossa, mutta poikkeuslupa heltisi. Ybbernäsiin rakennettiin myös helikopterikenttä vuonna 2011. Vuonna 2012 Ybbernäsiin tehtiin katselmus ja todettiin, että sitä rakennetaan vastoin lupia. Rakennustyöt keskeytettiin ja rakennustarkastaja ehdotti, että kunta olisi tehnyt tutkintapyynnön poliisille. Rakennuslautakunta äänesti ehdotuksen nurin.Suomen Kuvalehti 5.10.2018, s. 25 22\. syyskuuta 2018 poliisi teki tullin kanssa ratsian Airiston Helmeen. Syynä oli talousrikostutkinta.Suomen Kuvalehti 5.10.2018, s. 27 Tarkempina nimikkeinä ovat törkeä rahanpesu, törkeä työeläkevakuutusmaksupetos ja törkeä veropetos. Rakennustarkastaja Sanna Simonen ei ole sanojensa mukaan havainnut tiloissa mitään tyhjiä tiloja ihmeellisempää. Etsinnässä löydettiin seitsemästä kassakaapista yhteensä 3,5 miljoonaa euroa käteistä rahaa. Talouselämä-lehdissä heinäkuussa 2019 olleiden tietojen mukaan Airiston Helmen liiketoiminta ajetaan alas ja kaikki kiinteistöt myydään. Yhtiön taustalla toiminut liikemies Pavel Melnikov avustajansa mukaan kokee, ettei ole enää tervetullut Suomeen. Selvitysten mukaan Melnikov omistaa useita yrityksiä Venäjällä ja Puolassa. Hänen pietarilainen yrityksensä myy lämminvesivaraajia ja vesijohtoja. Hän on mukana myös kiinteistöbisneksessä Moskovan alueella. Melnikovilla on Maltan passi, ja hän ilmoittaa kotipaikakseen Unkarin. Keväällä 2022 uutisoitiin että vuoden 2021 lopussa vain yksi kiinteistö 11 kiinteistöstä oli enää myymättä. Marraskuussa 2022 uutisoitiin että viisi kiinteistöä 15 kiinteistöstä oli yhä myymättä. Turun hovioikeus kumosi huhtikuussa 2022 Airiston Helmi -yhtiön omistajan 3,5 miljoonan euron takavarikon. Poliisi palautti Pavel Melnikoville rahanpesuepäilyjen vuoksi takavarikoidut rahat. Airiston Helmen kiinteistöjä jäi yhä vakuustakavarikkoon lähes 2 miljoonan euron arvosta. Syyttäjät nostivat kesäkuussa 2022 Airiston Helmi -yhtiön jutussa syytteet viidestä törkeästä veropetoksesta tai avunannosta törkeään veropetokseen, veropetoksesta, törkeästä kirjanpitorikoksesta ja törkeästä työeläkevakuutusmaksupetoksesta. Poliisi on epäillyt, että yhtiö on käyttänyt toiminnassaan pimeää työvoimaa ja välttänyt veroja ja työeläkevakuutusmaksuja yhteensä noin 2,85 miljoonaa euroa. Vastaajina tapauksessa on kahdeksan ihmistä ja yksi yhtiö. Yksi henkilöistä on venäläinen miljonääri Pavel Melnikov, joka oli Airiston Helmen pääomistaja. Epäiltyä verorikoskokonaisuutta on määrä käsitellä Varsinais-Suomen käräjäoikeudessa joulukuussa 2023. == Lähteet == Luokka:Suomalaiset matkailualan yritykset Luokka:Talousrikollisuus
Malkkimuseo

Malkkimuseo on Tampereella Kaakinmaan kaupunginosassa sijaitseva yksityinen taidemuseo, joka on perustettu vuonna 1991. Sillä on näyttelytila Klingendahlin vanhassa kutomo- ja kehräämörakennuksessa, osoitteessa Papinkatu 21. Malkkimuseo esittelee pääasiassa suomalaista nykytaidetta; perustana on galleristi Ismo Malkin ja taidemaalari Virpi Malkin kokoelma, joka keskittyy 1980–2000-lukujen taiteeseen. Kokoelmassa on yli 500 teosta. Museo on avoinna sopimuksesta. == Lähteet == == Aiheesta muualla== * Malkkimuseon kotisivut Luokka:Tampereen taidemuseot Luokka:Kaakinmaa
Stellar

Stellar (, oli eteläkorealainen tyttöbändi, joka teki debyyttinsä 28. elokuuta 2011. Yhtyeen lopettamisesta ilmoitettiin 25. helmikuuta 2018. == Jäsenet == Yhtyeen jäsenet: * Minhee (), oik. Joo Min-hee () * Hyoeun (), oik. Lee Hyo- eun () * Soyoung (), oik. Im So-young () * Youngheun () ; Entiset jäsenet * Gayoung (), oik. Kim Ga-young () * Jeonyul (), oik. Jeon Yoo-ri () * Leeseul (), oik. Kim Lee-seul () * JoA (), oik. Cho Young-jin () == Julkaisut == === EP:t === * * * ==Lähteet== ==Aiheesta muualla== * Yhtyeen tiedot Melon- palvelussa Luokka:Eteläkorealaiset tyttöbändit
Katrinebergin kartano

Katrinebergin kartano () on Vantaan Seutulan kaupunginosassa sijaitseva kartanorakennus. Se sijaitsee museoviraston kulttuurihistoriallisesti merkittäväksi luokittelemassa ympäristössä välillä Riipilä– Grips– Königstedt– Katrineberg. Helsingin maalaiskunta osti kartanon vuonna 1949. Kartanon tontille rakennettiin 1950-luvun lopulla Katriinan sairaalan ensimmäinen vaihe. Sairaala on sittemmin laajentunut. Vuonna 1994 pihapiirin aittaan kunnostettiin Vantaan kaupungin avustuksella ja Museoviraston ohjauksessa partiolippukunta Kartanopartion kokoontumispaikka eli partiokolo, Tammimaja. Useita vuosia hiljaiseloa viettänyt kartano kunnostettiin ja avattiin yleisölle kahviloineen vuonna 2016. Vuodesta 2017 lähtien Katrinebergin kartanon yhteydessä on toiminut kesäisin 4H-järjestön paikallisyhdistyksen hoidossa oleva kotieläinpiha.. ==Kuvia== Katrinebergin kartano - Katrinankuja 5 - Seutula - Vantaa - 4.jpg|Kartano takapihan suunnasta. Katrinebergin kartano - Katrinankuja 5 - Seutula - Vantaa - 5.jpg|Aitta. ==Lähteet== ==Aiheesta muualla== Luokka:Vantaan kartanot Luokka:Seutula Luokka:Vantaan nähtävyydet Luokka:Vantaan suojellut rakennukset
Linnan kartano

Linnan kartano () on Vantaan Kivistön kaupunginosassa, linnuntietä noin 1,8 kilometriä Kivistön rautatieasemalta pohjoiseen (Seutulan suuntaan) sijaitseva, yksityisomistuksessa oleva kartano. Se sijaitsee Museoviraston kulttuurihistoriallisesti merkittäväksi luokittelemassa ympäristössä välillä Riipilä– Grips– Königstedt– Katrineberg. ==Lähteet== Luokka:Vantaan kartanot Luokka:Vantaan suojellut rakennukset Luokka:Kivistö (Vantaa)
Olympic Order

Olympic Order on Kansainvälisen olympiakomitean myöntämä tunnustus. Sitä on jaettu vuodesta 1975 pronssisena, hopeisena ja kultaisena. Suomalaisista tunnustuksen ovat saaneet kultaisena Mauno Koivisto (1994) ja hopeisena Jukka Uunila (1982), Paavo Honkajuuri (1982), Kosti Rasinperä (1996), Matti Salmenkylä (1996), Paavo Komi (2001), Tapani Ilkka (2005), Peter Tallberg (postuumisti 2015.) sekä Risto Nieminen (2016). Tunnustus on peruttu vuonna 2022 Vladimir Putinilta, Dmitri Tšernyšenkolta ja Dmitri Kozakilta. == Lähteet == == Aiheesta muualla == * Luettelo Olympic Order -tunnustuksen saaneista Olympedia Luokka:Kansainvälinen olympiakomitea
Ritarilude

Ritarilude (Lygaeus equestris) on harvinainen, kookas, punamusta ludelaji. == Koko ja ulkonäkö == Ritarilude on kookas, 8,0-14,0 mm, pitkänomainen ludelaji. Väritys on räikeän punamusta ja värien rajat ovat terävät. Musta väri muodostaa aikuisen hyönteisen selkäpuolelle ristiä muistuttavan kuvion. Siipien mustassa kärkikalvossa on selvästi erottuva valkoinen laikku. Raajat ja tuntosarvet ovat mustat. s. 198 ja 282. Hyvin yleinen ja laajalle levinnyt verilude (Corizus hyoscyami) muistuttaa ritariludetta jonkin verran. == Levinneisyys == Ritarilude on laajalle levinnyt laji, jota tavataan suurimmassa osassa Etelä- ja Keski-Euroopassa sekä Skandinavian eteläosissa. Idässä levinneisyysalue ulottuu aina Kiinaan ja Venäjän kaukoitään asti. Suomessa ritariludetta tavataan ainoastaan Ahvenanmaalla, Turun saaristossa sekä lounaisrannikolla, ja se on kaikkialla hyvin paikoittainen. Suomen lajiston uhanalaisarvioinnissa 2010 se on luokiteltu elinvoimaiseksi. == Elintavat == Suomessa ritarilude esiintyy kuivilla ja kuumilla paikoilla, joissa kasvaa sen ravintokasvia, kalliokäärmeenpistonyrttiä (Vincetoxicum hirundinaria). Etenkin ensimmäiset nymfiasteet ovat täysin riippuvaisia käärmeenpistonyrtistä, aikuisia voi tavata satunnaisesti myös muilta kasveilta. Lude imee ravinnokseen kasvinesteitä kukinnoista ja siemenistä. Laji talvehtii aikuisena ja sopivaan talvehtimispaikkaan voi kerääntyä runsaasti yksilöitä. Aikuisia luteita tavataan Suomessa elokuun alusta kesäkuulle. == Lähteet == == Aiheesta muualla == * Laji.fi: Ritarilude (Lygaeus equestris) * Prachtridderwants - Lygaeus equestris * ITIS: Lygaeus equestris Luokka:Luteet
Tampereen suojeluskunta- ja lottamuseo

Tampereen suojeluskunta- ja lottamuseo on Tampereella Tammelan kaupunginosassa sijaitseva yksityinen museo, joka on aloittanut toimintansa vuonna 2003. Sillä on näyttelytila Väinölänkatu 2:n kellarikerroksessa, lähellä Tammelantoria. Museo esittelee Suomen itsenäistymisen vaiheita sekä suojeluskunta- ja lottajärjestöjen toimintaa 1920–1930-luvuilla. Näytteillä on myös sotiin ja marsalkka Mannerheim -perinteeseen liittyvää aineistoa. Museokokoelma on kerätty pääasiassa Pirkanmaan alueelta. Museota ylläpitää Tampereen Suojeluskunta- ja Lottamuseoyhdistys. Museo toimii vapaaehtoisvoimin, ja se on avoinna sopimuksesta. == Lähteet == == Aiheesta muualla== * Museon Facebook- sivut * Museon kokoelmat Siiri-tietokannassa Suojeluskunta- ja lottamuseo Luokka:Suomen sotahistorialliset museot Luokka:Tammela (Tampere) Luokka:Suojeluskunta Luokka:Lotat
Kaalimato.com

Kaalimato.com on seksivälineitä myyvä internetissä toimiva seksikauppa. Verkkokaupan lisäksi Kaalimato.comilla on noutopiste Keravalla yrityksen omissa tiloissa. Verkkokaupassa on Kaalimato.comin edustamien merkkien lisäksi myynnissä myös brändin omia tuotteita. Kaalimato.comin omistaa Kentonec Oy. == Historia == Yrityksen perusti Yrjö Saarela vuonna 1962, jolloin se toimi nimellä Tmi Kenton. Yrityksen toimitilat sijaitsivat Arkadiankadulla Helsingissä. Tmi Kenton myi kondomeja postimyynnillä. Lokakuussa 1998 omistajaksi tuli Mika Nousiainen ja yrityksen nimeksi Kentonec Oy. Kaalimato.com verkkokauppa avautui vuonna 2005. Se toimii Klondyke-talossa Keravan Saviolla. Vuonna 2021 Kaalimato.com:n toimitusjohtaja Mikko Rosén valittiin Paytrailin äänestyksessä vuoden verkkokauppavaikuttajaksi. == Media == Kaalimato.com tunnetaan aikuisille suunnatuista kaksimielisistä radiomainoksistaan. Osasta mainoksia on tehty lausuntopyyntöjä Mainonnan Eettiselle Neuvostolle, joka on ottanut asiaan kantaa. Kaalimato.com on ollut mukana järjestämässä naku-uinnin maailmanennätysyritystä osana Ilosaarirock- festivaalia. Vuoden 2017 Ilosaarirockissa tehtiin naku-uinnin maailmanennätys 789 naku-uimarin voimin. == Lähteet == == Aiheesta muualla == * Kaalimato.com verkkokauppa Luokka:Suomalaiset verkkokaupat Luokka:Seksivälineet
Elias Kahra

Elias (Eljas) Kahra (14. tammikuuta 1857 Alavus – 14. helmikuuta 1942 Helsinki) oli suomalainen urkuri, musiikkipedagogi ja kapellimestari. Urkuri Elias Kahran vanhemmat olivat lukkari Elias Kahra ja Maria Rantala ja puoliso vuodesta 1887 Linda Sofia Silvén. Kahra kävi kansakoulukurssin 1872 ja suoritti urkurin tutkinnon Helsingissä 1874. Hän oli Suomalaisen oopperan palveluksessa 1875–1882 ja samalla Richard Faltinin ja Martin Wegeliuksen oppilaana pianonsoitossa ja musiikin teoriassa. Suomalaisten tuomiokirkkojen urkurinvirkoja varten Kahra suoritti tutkinnon 1891 Faltinille. Hän opiskeli Leipzigin konservatoriossa 1894–1895, toimi sotilaskapellimestarina Kuopiossa 1882–1902 ja laulunopettajana Kuopion lyseossa vuodesta 1888, vuoteen 1926 saakka. Kahra oli Kuopion Musiikinystäväin yhdistyksen orkesterin johtaja 1910–1918. Kuopion kaupunki- ja maaseurakuntien urkurina Kahra toimi vuodesta 1891 aina vuoteen 1940 asti. Hänet tunnettiin myös säveltäjänä.Musiikkitirehtööri Eljas Kahra kuollut. Helsingin Sanomat, 15.2.1942, s. 10. Kahra oli kollegireistraattori vuodesta 1899 ja hänelle myönnettiin director cantus -arvonimi.Aikalaiskirja 1934, s. 283. (Viitattu 1.10.2018) ==Lähteet== Luokka:Suomalaiset urkurit Luokka:Suomalaiset kapellimestarit Luokka:Suomalaiset sotilaskapellimestarit Luokka:Suomalaiset musiikkipedagogit Luokka:Suomalaiset säveltäjät Luokka:Vuonna 1857 syntyneet Luokka:Vuonna 1942 kuolleet
Hölmö nuori sydän

Hölmö nuori sydän on Selma Vilhusen ohjaama suomalainen draamaelokuva vuodelta 2018. Kirsikka Saaren oman romaaninsa pohjalta käsikirjoittama elokuva kertoo lähiöteinien romanssista, joka johtaa teiniraskauteen. Pääparia näyttelevät Jere Ristseppä ja Rosa Honkonen, ja muissa keskeisissä rooleissa nähdään Ville Haapasalo, Abshir Sheikh Nur, Pihla Viitala ja Katja Küttner. Hölmö nuori sydän sai maailmanensi-iltansa Toronton kansainvälisen elokuvafestivaalin Contemporary World Cinema -esityssarjassa 8. syyskuuta 2018 nimellä Stupid Young Heart. Suomen teattereihin elokuva tuli 12. lokakuuta 2018, ja se sai 70 000 katsojaa. Elokuva palkittiin parhaan käsikirjoituksen Jussi-palkinnolla. Se oli ehdolla myös parhaan elokuvan, ohjauksen, lavastussuunnittelun, pukusuunnittelun ja maskeeraussuunnittelun palkintoihin. == Näyttelijät == == Vastaanotto == Apu Valtteri Mörttinen Episodi Susanna Karhapää Film-O-Holic.com Juha Rosenqvist Helsingin Sanomat Leena Virtanen Helsingin Sanomien Leena Virtanen kirjoitti Hölmön nuoren sydämen nousevan kirkkaasti suomalaisten lähiökuvausten kärkeen: ”Se elää lähiömiljöössään luontevasti, rumentamatta tai kaunistelematta sitä mitenkään.” Hän sanoi elokuvan alkavan Vilhusen Tyttö nimeltä Varpu -elokuvan (2016) tavoin hieman hitaasti, mutta puhkeavan täyteen loistoonsa siinä vaiheessa, kun pääparin Lennin ja Kiiran elämät lähtevät haarautumaan eri suuntiin. (Tilaajille.) Episodi-elokuvajulkaisun Susanna Karhapään mukaan Itä- Helsingin lähiömaisemat lieveilmiöineen nousevat elokuvassa selvemmin esiin kuin elokuvassa Tyttö nimeltä Varpu, jossa päähenkilön asuinpaikka oli sama. Hänestä Vilhusen ja Kirsikka Saaren yhteistyö toimii elokuvassa yhtä hyvin kuin Oscar-ehdokkuuden saaneessa lyhytelokuvassa Pitääkö mun kaikki hoitaa?. Film-O-Holic.com-elokuvasivuston Juha Rosenqvistin mielestä elokuvan teeman yhtäkkinen vaihtuminen teiniraskaudesta äärioikeistoon tekee kokonaisuudesta vaikeasti hallittavan ja toimii huonommin kuin Saaren romaanissa. Kokonaisuutena Hölmö nuori sydän on hänestä kuitenkin tärkeä ja terävä ajankuva, jolla on paljon, ehkä liikaakin, sanottavaa. == Lähteet == Luokka:Vuoden 2018 suomalaiset elokuvat Luokka:Suomalaiset nuortenelokuvat Luokka:Suomalaiset draamaelokuvat Luokka:Elokuvat raskaudesta Luokka:Elokuvat rasismista
Teijo Mäenpää

Teijo Mäenpää on Säkylän kunnanjohtaja. Hänet valittiin virkaansa vuonna 2009, aluksi kunnanjohtajan sijaiseksi Ennen kunnanjohtajan virkaansa Mäenpää toimi Säkylän kunnansihteerinä. Koulutukseltaan Mäenpää on hallintonotaari. Hän harrastaa metsästystä. == Lähteet == Luokka:Säkylän kunnanjohtajat Luokka:Syntymävuosi puuttuu Luokka:Elävät henkilöt
Jari Heiniluoma

Jari Heiniluoma (22. kesäkuuta 1964 Karvia – 15. joulukuuta 2022 Parkanohttps://www.hs.fi/muistot/art-2000009328978.html) oli Parkanon kaupunginjohtaja. Hänet valittiin virkaansa vuonna 2013, kun hänen edeltäjänsä Jarkko Malmbergin valittiin Sastamalan kaupunginjohtajaksi. Heiniluoma voitti valtuuston vaalissa Kihniön kunnanjohtajan Petri Liukun äänin 16–11. ==Ura== Aikaisemmin Heiniluoma on toiminut neuvottelevana virkamiehenä kauppa- ja teollisuusministeriössä (2006–2007) ja ministeri Juha Korkeaojan (kesk.) erityisavustajana maa- ja metsätalousministeriössä (2003–2004). Keväällä 2011 hän oli elinkeinoministeri Mauri Pekkarisen (kesk.) poliittinen valtiosihteeri työ- ja elinkeinoministeriössä. Heiniluoma toimi keskustan eduskuntaryhmän EU- sihteerinä vuosina 1996–2001 ja europarlamentaarikko Olli Rehnin erityisavustajana 1995–1996. Hän on työskennellyt myös maaseudun EU- tietokeskus Carrefour West Finlandin toiminnanjohtajana ja Maaseudun sivistysliiton opintosihteerinä. Heiniluoma kuoli 58-vuotiaana nopeasti edenneeseen sairauteen. ==Lähteet== Luokka:Erityisavustajat Luokka:Parkanon kunnan-, kauppalan- ja kaupunginjohtajat Luokka:Vuonna 1964 syntyneet Luokka:Vuonna 2022 kuolleet Luokka:Suomalaiset valtiosihteerit
Inhimillisen Latvian puolesta

Inhimillisen Latvian puolesta (latv. Par cilvēcīgu Latviju) on latvialainen puolue. == Historia == Latvijas Reģionu apvienība -puolueesta eronnut parlamentaarikko Artuss Kaimiņš perusti KPV LV:n toukokuussa 2016. Korruptionvastainen virasto KNAB pidätti Kaimiņšin parlamenttirakennuksessa kesäkuussa 2018 epäiltynä laittomasta puoluerahoituksesta. Heinäkuussa 2018 puolue sai 7 % gallup-kannatuksen. KPV LV:n perustamisajatus oli, että hallituksen on oltava veronmaksajien ja kansalaisten palvelija ja että korruptio on kitkettävä. Kaimiņš oli värikäs hahmo jo LRA:han kuuluessaan. Hän on videokuvannut ja lähettänyt suorana lähetyksenä nauhoitteita Saeiman valiokunnista ja täysistunnoista. Kaimiņš on jäljitellyt Donald Trumpin retoriikkaa. Puolueen vuoden 2018 parlamenttivaalien pääministeriehdokas Aldis Gobzems esitti kampanjassaan hallitsevan poliittisen eliitin korruptoituneena, elitistisenä ja valtaantakertuvana, joka ei välitä siitä, että suurin osa väestöstä elää köyhyydessä ja epätoivossa. Gobzems tekee Facebookiin päivittäin videoita, joissa hän kertoo, että viranomaiset ja media peittelevät valtavia väärinkäytöksiä. Hän on uhannut erottaa yleisradioyhtiön toimittajat, jotka eivät ole neutraaleja ja objektiivisia. KPV LV sai vuoden 2018 parlamenttivaaleissa 120 264 ääntä eli 14,25 % annetuista äänistä. Puolue sai 16 parlamentin 100 paikasta. == Tavoitteet ja ideologia == KPV LV:n parlamenttivaaliteemat vuoden 2018 vaaleissa olivat esimerkillä johtaminen, radikaalit toimenpiteet ja vallan keskittäminen. Puolue muun muassa haluaa korvata ministeriöt joustavimmilla, projektiluontoisilla sihteeristöillä, puuttua terveydenhuollon ongelmiin ja päiväkotien jonoihin, aloittaa maassa nopea väestönkasvu, tehdä tuloverosta progressiivinen sekä uudistaa oikeuslaitoksen niin, että erityisen monimutkaisia juttuja lukuun ottamatta oikeusjutut ratkeavat vuoden sisällä. Latvian yliopiston politiikan tutkija Janis Ikstensin mukaan ”KPV LV täyttää kaikki klassiset populistisen puolueen kriteerit” ja ”on oppikirjaesimerkki populismista”. Puolue ei ole oikeistolainen eikä vasemmistolainen, vaan perustuu ajatukseen, että kansa kärsii poliitikkojen huonosta työstä. == Lähteet == Luokka:Latvian puolueet Luokka:Populistiset puolueet
Magnum P.I. (vuoden 2018 televisiosarja)

Magnum P.I. on yhdysvaltalainen Peter M. Lenkovin ja Eric Guggenheimin luoma draamasarja. Se on uudelleenkäynnistys 1980–luvulla esitetylle draamasarjalle Magnum. Sarjan esittäminen alkoi Yhdysvalloissa CBS-kanavalla 24. syyskuuta 2018. Lenkov on vahvistanut, että Magnum ja poliisisarja Havaiji 5-0 tulee saamaan useita crossover-jaksoja. == Näyttelijät == == Tuotanto == CBS ilmoitti lokakuussa 2017 Magnum-sarjan palaamisesta televisioon uudelleenkäynnistyksen myötä. Pilottijakson tuottavat yhdessä CBS Studios ja Universal Television. Tammikuussa 2018 pilottijakso pääsi tuotantoon asti ja sen ohjaajaksi nimettiin Justin Lin. Ensimmäisen kauden kuvaaminen alkoi heinäkuussa 2018 Hawaiian siunauksella. Sarjan pilottijakso esitettiin vuoden 2018 Comic-Conissa ennen sarjan televisioensiesitystä. == Lähteet == == Aiheesta muualla == * Magnum P.I. CBS.comissa * Luokka:2010-luvun yhdysvaltalaiset rikossarjat Luokka:2020-luvun yhdysvaltalaiset rikossarjat Luokka:Yhdysvaltalaiset draamasarjat Luokka:Televisiosarjoihin perustuvat televisiosarjat Luokka:CBS:n televisio-ohjelmat
Esa Sirviö

Esa Sirviö (s. 1969) on Kotkan kaupunginjohtaja. Hänet valittiin virkaansa vuonna 2017 edeltäjänsä Henry Lindelöfin eläköidyttyä. Sirviö valittiin Kotkan kaupunginjohtajaksi seitsemän vuoden määräajaksi. Toisella äänestyskierroksella Sirviö sai 27 ääntä ja vastaehdokkaana ollut Raision kaupunginjohtaja Ari Korhonen 24 ääntä. Tammelan kunnanjohtaja Kalle Larsson sai yhdeksän ääntä. ==Aiemmat työtehtävät== Ennen Kotkan kaupunginjohtajan tehtäviä Sirviö toimi Mänttä-Vilppulan kaupunginjohtajana ja sitä ennen kunnanjohtajana Punkalaitumella ja Mouhijärvellä. https://yle.fi/uutiset/3-9942437 ==Lähteet== Luokka:Kotkan kaupunginjohtajat Luokka:Mänttä-Vilppulan kaupunginjohtajat Luokka:Punkalaitumen kunnanjohtajat Luokka:Vuonna 1969 syntyneet Luokka:Elävät henkilöt
Petri Liukku

Petri Sami Tapani Liukku (s. 1969 Parkano) on Kihniön kunnanjohtaja. Hän aloitti tehtävässä vuonna 2007. Koulutukseltaan Liukku on yhteiskuntatieteiden maisteri. ==Lähteet== Luokka:Kihniön kunnanjohtajat Luokka:Vuonna 1969 syntyneet Luokka:Elävät henkilöt
Turkiskuoriaiset

Turkiskuoriaiset (Attagenus) on kovakuoriaisten suku. Siihen kuuluu liki 200 lajia. Sukuun kuuluu monia lajeja, jotka eroavat toisistaan selvästi esimerkiksi kokonsa ja tuntosarvien rakenteen osalta, mutta muutamien lajien erottaminen toisistaan on vaikeaa. Tämän suvun lajit erottaa muista suvuista siitä, että jalkojen ensimmäinen nivelväli on korkeintaan puolet toisesta, suun osat liikkuvat vapaasti, tuntosarvet ovat kolmiosaiset eikä niiden tyvellä ole kuoppaa. Vyöturkiskuoriainen ja ruskoturkiskuoriainen ovat Suomessa haitallisia vieraslajeja. == Suvun lajeja == *Pikiturkiskuoriainen (Attagenus schaeferi) *Mustaturkiskuoriainen (Attagenus unicolor) *Attagenus brunneus *Attagenus augustatus *Ruskoturkiskuoriainen (Attagenus smirnovi) *Pilkkuturkiskuoriainen (Attagenus pellio) *Attagenus punctatus *Attagenus bifasciatus *Vyöturkiskuoriainen (Attagenus woodroffei) *Attagenus trifasciatus == Lähteet == == Aiheesta muualla == *Laji.fi: Turkiskuoriaiset (Attagenus) *ITIS: Attagenus *Bug Guide: Genus Attagenus - Black Carpet Beetles *University of Michigan, Animal Diversity Web (ADW): Attagenus *Pherobase: Semiochemicals of Genus Attagenus Luokka:Erilaisruokaiset
Tadžikistanin sisällissota

Tadžikistanin sisällissota käytiin vuosina 1992–1997 presidentti Emomali Rahmonia tukevien ja vastustavien joukkojen välillä. Sodassa kuoli eri arvioiden mukaan 25 000 – 100 000 ihmistä. Tadžikistan itsenäistyi hajoavasta Neuvostoliitosta syyskuussa 1991. Marraskuun 1991 vaaleissa presidentiksi valittiin entinen kommunistijohtaja Rahmon Nabijev. Oppositio koki tulleensa kaltoinkohdelluksi, ja aloitti mielenosoitukset pääkaupungissa. Hallituksen joukkojen avattua tulen mielenosoittajia kohti levottomuudet levisivät myös muualle maahan. Oppositio pakotti Nabijevin eroamaan ja otti vallan vähäksi aikaa, mutta marraskuussa 1992 Rahmon (silloinen Rahmonov) nousi valtaan venäläisten joukkojen tuella. Suuria joukkoja lähti maanpakoon Afganistaniin, ja rajaseudulla käytiin taisteluita islamilaisfundamentalistien ja venäläisten välillä. Vuonna 1994 saatiin aikaan aselepo ja kesäkuussa 1997 YK:n välittämä rauhansopimus, jota Venäjä ja Iran lupasivat turvata. Sodassa kuoli kymmeniätuhansia ihmisiä, ja puoli miljoonaa lähti kodeistaan. Iranin on syytetty kouluttaneen opposition joukkoja, mutta se on kiistänyt syytökset. == Lähteet == Luokka:Tadžikistanin historia Luokka:Aasian valtioiden sisällissodat Luokka:Neuvostoliiton jälkeiset konfliktit
IS Liigapörssi

IS Liigapörssi on jääkiekkopeli, jota pelataan netissä. Pelin omistaa Sanoma. Sanoma toteuttaa peliä yhdessä SM-liigan kanssa. IS Liigapörssissä idea on valita kentällinen pelaajia (kolme hyökkääjää, kaksi puolustajaa ja yksi maalivahti) SM-liigan pelaajista. Pelaajat ansaitsevat pisteitä riippuen miten valitut pelaajat oikeasti pelaavat. LPP-pisteitä ansaitsee esimerkiksi kun pelaaja tekee maalin tai saa syöttöpisteen. Pelissä on viisi jaksoa ja playoff-jakso. Yhden jakson hinta on halvimmillaan kolme euroa. == Historia == Pelin historia ulottuu vuoteen 1995, jolloin peliä pelattiin ensimmäisen kerran. Aluksi pelin tuloksia sai soittamalla palvelunumeroon. Vuonna 2000 pelattiin ensimmäinen täysi internet-kausi. Vuonna 2007 peli siirtyi Sanomalle. 2013 peli sai Ville Järvisen isännöimän PörssiTV:n, jossa kerrotaan vinkkejä tulevalle kierrokselle. Peli on myös laajentunut samalla idealla esimerkiksi NHL-pörssiksi, nimeltään Hockey GM. Myös jalkapallosarjoista on luotu omia versioita. == Pelaaminen == ==== Rekisteröinti ==== Liigapörssi on maksullinen peli, mutta peliin voi tutustua ilmaiseksi rajoitetusti 4 pelipäivän ajan. Koko jakson kestävä Liigapörssi-joukkue maksamaa 3 euroa per jakso. ==== Pelijaksot ==== Liigapörssissä on kuusi pelijaksoa: viisi runkosarjan aikana ja yksi playoffien aikana. Uusi jakso tarkoittaa uutta mahdollisuutta rakentaa joukkue. ==== Joukkue ==== Joukkueessa on kuusi pelaajaa: yksi maalivahti, kaksi puolustajaa, ja kolme hyökkääjää. Alkubudjetti on 2.000.000 euroa. ==== Pelaajahinnat ==== Hinnat määritellään joka jaksolle uudelleen ja ne muuttuvat jaksojen aikana pelaajan menestyksen, ja myynti- ja ostomäärän mukaan. ==== Pistelasku ==== Pisteitä saa erilaisista tapahtumista: maaleista, syötöistä ja voitoista. Maalivahdit saavat pisteitä torjunnoista ja otteluiden voitoista. Pisteitä vähennetään isoista jäähyistä, ja päästetyistä maaleista. ==== Pelaajavaihdot ==== Maksimissaan 20 vaihtoa per jakso. Vaihdot ovat mahdollisia ottelupäivien välissä. Kolmen euron Superpelimaksuun sisältyy 11 vaihtoa, ja lisävaihtoja voi ostaa kolmen vaihdon paketeissa. Hyperpelijoukkue jolla saa heti kaikki 20 vaihtoa, maksaa 9 euroa. == Lähteet == Luokka:Sanoma Luokka:Verkkopelit
Iberojet

Iberojet on Barcelo Groupin omistama espanja-portugalilainen lentoyhtiö. Se syntyi vuonna 2020 portugalilaisen Orbestin ja espanjalaisen Evelopin yhdistyessä. Yhtiö lentää loma- ja tilauslentoja. == Laivasto == Yhtiön laivastoon kuului joulukuussa 2022 seuraavat koneet: * 1kpl Airbus A320-200 * 3kpl Airbus A330-300 * 1kpl Airbus A330-900 * 2kpl Airbus A350-900 == Lähteet == Luokka:Portugalilaiset lentoyhtiöt Luokka:Espanjalaiset lentoyhtiöt
Irtisanomissuoja

Työntekijän irtisanomissuojalla tarkoitetaan sitä, että työnantajalla täytyy olla painava ja asiallinen syy irtisanoa työntekijä. Näin työntekijää suojataan laittomalta työnantajan irtisanomiselta ja tämän takia lakiin on määritelty syyt, joiden täyttyessä työnantaja voi irtisanoa toistaiseksi voimassa olevan työsopimuksen. Työsopimuksessa voi sopia irtisanomisajan pituudesta. Yleensä irtisanomisajat muodostuvat työsuhteissa työehtosopimusten mukaisesti. Työntekijä ja työnantaja voivat sopia kuitenkin työsuhteen alkaessa työehtosopimuksessa määritellystä irtisanomisajasta pidemmälle ulottuvat irtisanomisajan. Lain mukaan irtisanomisaika on oltava kuitenkin aina enintään kuusi kuukautta ja näin ollen sopimus pidemmästä irtisanomisajasta on mitätön. Laissa on kuitenkin lisäksi laadittu yleiset työnantajan irtisanomisajat, jos muuta ei ole sovittu. Työnantajalla täytyy olla siis asiallinen ja painava syy työntekijän irtisanomiselle. Työntekijän irtisanomissyynä voidaan pitää työsuhteeseen olennaisesti kuuluvien velvoitteiden laiminlyöntiä tai rikkomista. Työnantajalla on myös irtisanomisoikeus, jos työntekijän henkilöön liittyvät työtekoedellytykset olennaisesti muuttuvat eikä työntekijä enää kykene selviytymään työtehtävistään. Työnantajan on kuitenkin annettava ensin työntekijälle varoitus, ennen lopullista irtisanomista, jotta työntekijällä on mahdollisuus korjata virheellinen toimintatapansa. Vakavan rikkeen kohdalla varoitusta ei kuitenkaan tarvita. == Lähteet == Luokka:Työoikeus Luokka:Sopimusoikeus
GlobalFoundries

GlobalFoundries yhdysvaltalainen mikropiirivalmistaja, joka irtaantui AMD:stä vuonna 2009. Yritys sulautui Chartered Semiconductorin kanssa vuonna 2009. GlobalFoundries osti IBM:n piirivalmistuksen vuonna 2014. == Historia == Vuonna 2007 Abu Dhabin emiraatin investointiyhtiö Mubadala Development oli yksi AMD:n osakkaista (8,1 prosentin osuudella) ja sai 55,6 prosentin osuuden GlobalFoundriesista investoimalla kuusi miljardia dollaria Advanced Technology Investment Company (ATIC) -yhtiön kautta. Loput 44,4 prosenttia GlobalFoundriesista jäi tuolloin AMD:lle. Yhtiön toimitusjohtajaksi on valittu Thomas Caulfield vuonna 2018. Yrityksen omistaja on Mubadala Investment. Yhtiö ilmoitti vuonna 2018 keskeyttävänsä 7LP (7 nanometrin) valmistusprosessin kehityksen. Vuonna 2023 kerrottiin, että GlobalFoundries ja STMicroelectronics saavat 7,4 miljardia euroa EU:n rahoitusta Crollesiin Ranskaan rakennettavalle tehtaalle. Vuonna 2024 kerrottiin yhtiön saavan 1,5 miljardia rahoitusta Yhdysvaltain hallinnolta tuotannon jatkumiseen. Aiemmin kerrottiin, että yhtiön asiakkaat ovat siirtymässä 10 nanometrin tekniikkaan nopeammin kuin yhtiössä on ennakoitu. GlobalFoundries on aiemmin lopettanut seitsemän nanometrin tekniikan kehittämisen. Tammikuussa 2025 kerrottiin IBM:n ja GlobalFoundriesin sopineen toisiaan vastaan nostetut kanteet. Kyseessä oli miljardien dollarien arvoisia kanteita, joista ensimmäinen nostettiin vuonna 2021. == Lähteet == Luokka:Yhdysvaltalaiset elektroniikkayhtiöt Luokka:Puolijohdevalmistajat
LaeppaVika

LaeppaVika on kesällä 2012 perustettu suomalainen Youtube-kanava. Se on ollut suosituimpia suomenkielisiä videopeleihin keskittyviä YouTube-kanavia ja ylipäänsä Suomen suosituimpia kanavia. Pääasiassa sisältöä tuotetaan livestriimipalvelu Twitchissä, mutta Youtube-kanavalla julkaistaan usein kuukausittaisia striimikoosteita. Kanavaa ylläpitää turkulainen Justus Jokinen, joka tunnetaan käyttäjänimeltään Rauski. Hän oli aiemmalla henkilökohtaisella Raumoogle-kanavallaan Suomen ensimmäisiä videopeliaiheisia tubettajia. Kanavan tyyli on humoristinen ja sisältö on pääasiassa peliaiheista. Kanavalla on 295 000 tilaajaa ja yli 122 miljoonaa näyttökertaa. Nykypäivänä Jokinen tuottaa sisältöä pääosin itsekseen, mutta livelähetyksissä nähdään ajoittain hänen tuttaviaan pelaamassa erilaisia moninpelejä. Kesällä 2023 Jokinen avioitui pitkäaikaisen naisystävänsä, Julian kanssa. == Ryhmän jäsenet == * Rauski (oik. Justus Jokinen) * Fisu (oik. Tuomas Nokkala) * Zappis (oik. Joonas Alakurtti) * Prototailz * Retris * Keimo (Ciikei) == Lähteet == Luokka:Suomalaiset Youtube-kanavat
Kalkoni

Kalkoni eli bentsylideeniasetofenoni (C15H12O) on α,β-tyydyttymättömiin ketoneihin eli enoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä lähtöaineena. Kalkonin johdannaisia kutsutaan kalkoneiksi. ==Ominaisuudet, valmistus ja käyttö== Huoneenlämpötilassa kalkoni on keltaista kiteistä ainetta. Yhdisteellä on aromaattinen tuoksu, joka muistuttaa kumariinin hajua. Kalkoni on veteen liukenematonta, mutta liukenee useisiin orgaanisiin liuottimiin esimerkiksi dietyylieetteriin, kloroformiin, bentseeniin ja hieman etanoliin. Kalkonia valmistetaan asetofenonin ja bentsaldehydin välisellä aldolikondensaatiolla. Reaktiota katalysoivat emäkset esimerkiksi alkalimetallihydroksidit. : Kalkonia voidaan käyttää hajusteissa sekä orgaanisen kemian synteesien lähtöaineena. == Lähteet == == Aiheesta muualla == *Human Metabolome Database (HMDB): Chalcone *Food Database (FooDB): Chalcone *Kyoto Encyclopedia of Genes and Genomes (KEGG): Chalcone *ChemBlink: Chalcone Luokka:Aromaattiset yhdisteet Luokka:Ketonit
Aurajoki (yritys)

Aurajoki Oy on vuonna 1967 perustettu yritys, jonka palveluita ovat kuumasinkitys, elektrolyyttiset pinnoitteet ja erilaiset teräsrakenteet ja voimalinjarakenteet. Yrityksen markkina-alueena ovat Itämeren ympärysvaltiot. Yritys on ollut 100 % hiilineutraali vuoden 2024 alusta lähtien. Yrityksellä on toimipisteitä useilla paikkakunnilla Suomessa ja yhteistyökonepaja Latviassa == Lähteet == == Aiheesta muualla == * https://www.aurajoki.fi Luokka:Suomalaiset teollisuusyritykset
Kaskas Media

Kaskas Media on tutkimukseen, osallisuuteen ja vastuullisuuteen erikoistunut viestintätoimisto. Yrityksen ovat perustaneet Annina Huhtala, Liisa Mayow ja Maria Ruuska vuonna 2013. Kaskas Media on järjestänyt tutkijoille suunnattua Skolar Award -pitsauskilpailua yhteistyössä Slushin kanssa. Yrityksen toimitusjohtajana toimii Maria Ruuska. == Tunnustukset ja palkinnot == Vuonna 2013 Kaskas Media voitti Suuren journalistipalkinnon yleisöäänestyksen yhdessä 11-kollektiivin kanssa julkaisemastaan Kriisi?-verkkosivustosta. Vuonna 2015 Kaskas Media voitti Terve-SOS-palkinnon yhdessä Helsingin kaupungin nuorisoasiankeskuksen ja tietokeskuksen kanssa Nuorten hyvinvointinkertomus -verkkosivustosta. Kaskas Media toimitti vuoden humanistiteko -palkinnon voittaneen Humanistisen tutkimuksen arvo -kirjan 2016. Kaskas Median Y-Säätiölle toteuttama kirja A Home of Your Own sai vuonna 2018 hopeahuipun Vuoden huiput -kilpailun julkaisut-sarjassa. Kaskas Median toimitusjohtaja Maria Ruuska sai syksyllä 2019 Suomen Yrittäjänaisten ja LähiTapiolan myöntämän valtakunnallisen Kultainen Oras -tunnustuspalkinnon, joka myönnetaan nuorelle yrittäjänaiselle. == Lähteet == == Aiheesta muualla == * Yrityksen kotisivu Luokka:Suomalaiset viestintäyhtiöt
Uusi konservatiivinen puolue

Uusi konservatiivinen puolue (, lyh. JKP) on latvialainen puolue. == Ideologia == Uusi konservatiivinen puolue on keskustalainen puolue, joka on kannattanut valtion ministeriöiden karsimista kahdeksaan sekä KNAB:in, turvallisuuspoliisi Drošības policijan ja perustuslainsuojeluvirasto Satversmes aizsardzības birojsn yhdistämistä yhdeksi tiedustelupalveluksi, joka taistelisi korruptiota ja muita kansallisen turvallisuuden uhkia vastaan. Puolue on kannattanut uhkapelihallien kieltämistä ja uhkapelien rajoittamista ylellisyyshotellien kasinoihin. Muihin tavoitteisiin sillä on myös kuulunut pikavippien mainonnan kieltäminen, vähimmäispalkan nostaminen 500 euroon kuukaudessa, lapsilisän nostaminen ja lääkärien palkkojen korottaminen 1 700 euroon kuukaudessa nettona. == Historia == Uusi konservatiivinen puolue perustettiin toukokuussa 2014. Sitä johtaa vuosina 2012–2014 oikeusministerinä toiminut Jānis Bordāns, joka kuului ennen Kansalliseen liittoumaan. Uusi konservatiivinen puolue ei onnistunut nousemaan maan parlamenttiin Saeimaan vielä vuoden 2014 vaaleissa, mutta myöhemmin se sai yhdeksän paikkaa Riian kaupunginvaltuustoon vuoden 2017 kuntavaaleissa. Vuonna 2017 puolue sai nostetta, kun korruptionvastaisen viraston KNAB:in korkea-arvoiset virkamiehet Juta Strīķe ja Juris Jurašs liittyivät siihen. Heinäkuussa 2018 Uuden konservatiivisen puolueen gallup- kannatus oli 3,9 %. Lokakuun 2018 parlamenttivaaleissa puolue sai 114 694 ääntä eli 13,59 % annetuista äänistä ja 16 paikkaa parlamenttiin. == Lähteet == == Aiheesta muualla == * Uusi konservatiivinen puolue Luokka:Latvian puolueet
Nikon D50

Nikon D50 oli Nikonin ensimmäinen kuluttajamarkkinoille suunnattu digitaalinen järjestelmäkamerarunko. Keväällä 2005 markkinoille tuotu malli oli tarkoitettu vasta-alkajille, ja se nosti huomattavasti Nikonin markkinaosuutta digijärjestemien markkinoilla yhdessä marraskuussa 2005 lanseeratun, kehittyneille harrastajille suunnatun D200:n ja luovasta kuvauksesta kiinnostuneille harrastajille tarkoitetun Nikon D70s -mallin kanssa. Näiden kolmen mallin myötä Nikonin osuus esimerkiksi Suomen digijärjestelmäkameroiden markkinoilla yli kaksinkertaistui ja nousi 36 prosenttiin.. Tietokone-lehden vertailutestissä Nikon D50:n lähimmiksi kilpailijoiksi mainittiin Canon 350D ja Olympus E-500. D50-runkoa kuvattiin reilun kokoiseksi ja hyvin käteen istuvaksi. Säätimet oli testaajien mukaan sijoiteltu hyvin ja takakannen nestekidepaneeli selkeälukuinen. Valotusautomatiikka toimi kohtalaisen hyvin, ja kuvien dynamiikkaa ja kohinan vähäisyyttä pidettiin hintaluokassaan poikkeuksellisen hyvinä. Väritasapaino sen sijaan oli alle keskitason, ja pienissä yksityiskohdissa näkyi moaree-ilmiötä. Suurimpana haittapuolena pidettiin peilikoneiston huonoa vaimennusta ja sen aiheuttamaa laukaisu­tärähdystä. Kameramallin käyttämiä EN-EL3-sarjan akkuja jouduttiin vaihtamaan uusiin latausvaiheen kuumentumisongelman vuoksi. ==Lähteet== ==Aiheesta muualla== *D50:n suomenkielinen esittely Nikon-sivustolla D060
Esete Sutinen

Esete Sutinen on suomalainen tanssitaiteilija, joka on esiintynyt lukuisisten eri koreografien ja ohjaajien teoksissa. Hän on valmistunut tanssitaiteen maisteriksi Teatterikorkeakoulusta vuonna 2005. Esete Sutinen tunnetaan taitavana tanssijana ja vahvana tulkitsijana. Hän on työskennellyt esiintyjänä yli 70 ensi-illan saaneessa teoksessa mm. Alpo Aaltokosken, Sonya Lindforsin, Virva Talosen, Milla Koistisen, Marjo Kuuselan, Ervi Sirénin, Tommi Kitin, Petri Kekonin ja Pauliina Feodoroffin johdolla. Hän on työskennellyt Suomen Kulttuurirahaston henkilökohtaisilla taiteilija-apurahoilla vuosina 2012-2014 sekä 2024, Valtion kolmivuotisella taiteilija-apurahalla 2016–2018 ja yksi vuotisella taiteilija-apurahalla 2021 sekä Alfred Kordelinin säätiön taiteilija-apurahalla 2022. Sutisen ensimmäinen koreografinen työskentely toteutui Pelon ja Empatian Kartat teoskokonaisuudessa vuonna 2017 Kajaanin Taidemuseossa ja Routa Companyn Generaattori-näyttämöllä. Hänen viimeisin ryhmäteoksensa Rest as a ... vuonna 2023 käsitteli lepoa kollektiivisena tapahtumana yleisö-kokijoiden ja esiintyjien välillä. Installaatiomainen esitystapahtuma loi tilan, jossa joutilaisuus, ajan tuhlaileva käyttö ja lepäämisen itseisarvo nostettiin keskiöön. == Lähteet == Luokka:Suomalaiset tanssijat Luokka:Syntymävuosi puuttuu Luokka:Elävät henkilöt
Poltergeist (täsmennyssivu)

Poltergeist voi tarkoittaa seuraavia: * poltergeist, räyhähenki * Poltergeist, Tobe Hooperin ohjaama kauhuelokuva vuodelta 1982 ** Poltergeist II, Brian Gibsonin ohjaama jatko-osa vuodelta 1986 * Poltergeist, eksoplaneetta.
Peittokyky

Peittokyky () on kemian käsite, joka kertoo siitä, miten hyvin alla oleva pinta jää näkyviin, kun se peitetään. Esimerkiksi paksu lakkakerros peittää paremmin kuin ohut. Maalisovelluksissa peittokykyä mitataan vastakkaisen värin kohdalta. Valkoisen maalin peittokykyä mitataan maalatusta mustavalkoisesta kortista. Peittokykyä nimitetään toisinaan opasiteetiksi tai kontrastisuhteeksi. Maalin peittokyky saadaan aikaan väripigmenttien avulla. Peittokyky saadaan parhaiten aikaan epäorgaanisten pigmenttien avulla, joista tärkein on titaanidioksidipigmentti. Pigmentin peittokyky on riippuvainen sen taitekertoimesta. Titaanidioksidilla on selvästi korkeampi taitekerroin kuin muilla valkoisilla pigmenteillä (sinkkioksidi, kalsiumkarbonaatti). Titaanidioksidin kide- ja partikkelikoko sekä partikkelijakauma optimoidaan valmistusprosessissa. Pigmenttipartikkelien jakautuminen ja määrä maalissa vaikuttaa sen peittokykyyn. Peittokyky heikkenee voimakkaasti, kun titaanidioksidipartikkelien etäisyys toisistaan on pienempi kuin näkyvän valon aallonpituus. Pigmenttien peittokyky maalissa mitataan määrittämällä Kubelka- Munkin teoriaan perustuva sirontakerroin. Mittaus tehdään mustavalkokortilta, jonka päällä on vakiopaksuinen maalikerros. == Katso myös == * Optinen paksuus == Lähteet == * McDonald, R. (toim.), Colour Physics for Industry, society of Dyers and Colourists, 1987, 301 s. * * * Wyszecki, G. & Stiles, W. S., Color Science Consepts and Methods, Quantitive Data and Formulae Luokka:Fysikaalinen kemia Luokka:Optiikka
Sodderin lasten katoaminen

Viisi Sodderin perheen lasta katosi heidän kotitalonsa tuhouduttua tulipalossa jouluna 1945 Fayettevillessä Yhdysvaltain Länsi-Virginiassa. Mauricen, Marthan, Louisin, Jennien ja Bettyn ruumiita ei löydetty rauniosta seuraavana päivänä. Palopäällikön mukaan lämpötila oli ollut niin korkea, että ruumiit olivat palaneet täysin. Paria kuukautta ennen paloa tuntematon henkilö oli käynyt talon takana ja huomauttanut, että sulakerasiat aiheuttavat jonain päivänä tulipalon. Perheen isä piti tätä outona, koska sähköyhtiö oli tarkastanut liitokset äskettäin ja todennut niiden olevan hyvässä kunnossa. Samoihin aikoihin toinen mies yritti myydä henkivakuutusta ja suuttui isän kieltäydyttyä. Myyjä uhosi talon haihtuvan savuna ilmaan ja isän joutuvan maksamaan Benito Mussolinia koskevista mielipiteistään. Vanhemmat pojat olivat nähneet juuri ennen joulua maantielle varrelle pysähtyneen miehen tarkkailevan nuorempien lasten saapumista koulusta. Herättyään savun hajuun ja huomattuaan ettei tulen vuoksi päässyt soittamaan puhelimella Jeannie Sodder herätti perheensä. Ulos päästyään George ja kaksi pojista menivät hakemaan tikkaita, joiden piti olla talon vieressä, mutta joita ei löytynyt. He yrittivät myös turhaan käynnistää kahta kuorma-autoa. Naapuri yritti soittaa palokunnalle paikallisesta majatalosta, mutta puhelin oli epäkunnossa. Kun palopäällikköön saatiin yhteys, hän joutui odottamaan apuvoimia, koska ei itse pystynyt ajamaan palo-autoa. Palokunta pääsi paikalle vasta kello 7 aamulla. Perheen tytär löysi myöhemmin kumisen esineen, jota isä epäili napalmipommiksi. Paikalta löydettiin vuonna 1949 palanut sanakirja, joka oli ollut lastenhuoneessa, ja palanen selkärankaa. Asiantuntijoiden mukaan luussa ei ollut palojälkiä. Yksityisetsivä selvitti, että luut oli otettu hautausmaalta Mount Hopessa. == Syttymisen tutkinta ja havainnot eloonjääneistä == Perhe palkkasi yksityisetsiviä etsimään lapsia. Puhelinkorjaaja kertoi, että johto vaikutti katkaistulta. Eräs nainen väitti nähneensä kadonneiden lasten olleen ohi kulkeneessa autossa. Lapset nähtiin neljän italiaa puhuneen aikuisen seurassa, jotka eivät antaneet sivullisten puhua lapsille. Seurue oli ollut yötä charlestonilaisessa hotellissa. Perhe osti mainostaulun palopaikalle, jossa oli lasten valokuvat ja luvattiin 5 000 dollarin palkkio lasten löytymiseen johtavista tiedoista. George Sodder yritti jäljittää kadonneita lapsiaan koko loppuelämänsä vuoteen 1969 asti. Perheen äiti sai vuonna 1968 kirjeen, jossa oli Louisia muistuttavan miehen valokuva. == Lähteet == Luokka:Katoamistapaukset Yhdysvalloissa Luokka:Länsi-Virginian historia Luokka:1945
Centaur (kirjaintyyppi)

Centaur on Bruce Rogersin suunnittelema antiikva-kirjaintyyppi, jonka hän suunnitteli alun perin Metropolitan Museumin opasteita varten vuonna 1914. Centaurin esikuvana olivat roomalaisen meisselikirjoituksen kapiteelikirjaimet. Rogers piirsi aluksi vain suuraakkoset, mutta täydensi niitä myöhemmin pienaakkosilla, jotka peustuivat Nicolas Jensonin antiikvakirjaimille. Frederic Warde piirsi kirjaintyyppiin sopivan kursiivin vuonna 1925, jota kutsuttiin aluksi nimellä Arrighi. Näin Centaurista tuli kokonainen kirjaintyyppi, jonka Monotype julkaisi vuonna 1929. == Lähteet == Luokka:Kirjaintyypit
Aleksander E. Tillander

Alexander Edvard Tillander (30. kesäkuuta 1837 Helsingin pitäjä – 19. joulukuuta 1918 Pietari) oli suomalainen kultaseppä. Hän perusti vuonna 1860 Pietariin koru- ja jalokiviliikkeen, joka Venäjän vallankumouksen yhteydessä siirtyi Helsinkiin. Tillanderin perillisten yhtiöitä on nykyisin neljä: Aleksanterinkatu 17:ssä yhä toimiva Oy Alexander Tillander Ab, Turussa toimiva Oy Tillander Ab, Helsingissä toimivat Oy Atelier Torbjörn Tillander Ab sekä Oy Annette Tillander Ab. (Internet Archive) Atelier Torbjörn Tillanderin toimitusjohtajana toimii Torbjörnin tytär Tina Tillander. Alexander Tillander syntyi talonpoikaissukuun Helsingin pitäjässä vuonna 1837. Hän lähti 11-vuotiaana kultasepänoppiin Venäjälle, tsaarin hovin kesälomapaikkaan Tsarskoje Seloon suomalaisen kultaseppä F. A. Holsteniuksen oppipojaksi. Kisällintutkinnon vuonna 1855 suoritettuaan hän perusti 23-vuotiaana oman liikkeen Pietariin vuonna 1860. Vuonna 1911 yritys tunnettiin suurena koruliikkeenä Nevski prospektin varrella. Sen omisti tuolloin Alexander Edvard Tillanderin vuonna 1870 syntynyt poika Alexander Theodor Tillander, ja asiakaskuntaan kuului muun muassa Leo Tolstoi ja prinssi Aga Khan III. Liike toimi myös tsaarin hovihankkijana. Tillander teki korujen rinnalla muitakin arvoesineitä, kuten lippaita, astiastoja ja koriste-esineitä. Venäjän vallankumouksen pyörteissä Tillanderin perhe lähti tavalliseen tapaansa kesänviettoon Luumäelle, mutta tällä kertaa mukanaan paljon yrityksen arvo- omaisuutta lippaissa, joita piilotettiin kesäpaikan peltoihin. Muu perhe ei uskaltanut enää palata Pietariin, mutta 80-vuotias Alexander Edvard Tillander palasi. Hänet ryösti Pietarin kadulla miesjoukko, johon kuului myös Tillanderin entinen kisälli. Terveys heikkeni, ja seuraavana vuonna Tillander kuoli Pietarissa syöpään. Tillanderin suvun nuorempi sukupolvi avasi vuonna 1918 Helsingissä liikkeen uudelleen, aluksi kultasepänliike Lindmanin toiminnan jatkajana nimellä Lindman & Tillander, mutta pian toiminimellä A. Tillander. Liiketoiminta köyhässä ja sisällissodan runtelemassa Suomessa oli paljon Pietaria niukempaa, mutta kasvoi vähitellen kannattavaksi. ==Lähteet== Luokka:Suomalaiset kultasepät Luokka:Pietarinsuomalaiset henkilöt Luokka:Vuonna 1837 syntyneet Luokka:Vuonna 1918 kuolleet
Trajan (kirjaintyyppi)

Trajan on Carol Twomblyn vuonna 1989 suunnittelema kirjaintyyppi. Sen esikuvana ovat Trajanuksen pylvääseen 100-luvulla hakatut klassiset roomalaiset kirjaimet. Uskotaan, että kirjaimet maalattiin aluksi pylvään pintaan siveltimellä ja kaiverrettiin sitten kiveen. Trajan on tyylikäs kirjaintyyppi, joka sopii erityisen hyvin kirjojen ja lehtien otsikoihin, julisteisiin ja mainoksiin. Trajan on ollut hyvin suosittu muun muassa elokuvajulisteissa. == Lähteet == == Aiheesta muualla == Luokka:Kirjaintyypit
Pahainpäivä

Pahainpäivä on suomalainen nettisarja, joka on spin-off MTV3-kanavan Salatut elämät -saippuasarjasta. Sarjan kaikki viisi osaa julkaistiin yhtäaikaisesti MTV Katsomossa 24. lokakuuta 2018. Televisiossa sarja esitettiin kaksiosaisena sarjana 20. ja 21. kesäkuuta 2019 MTV3-kanavalla. Pahainpäivä on halloween- aiheinen teemasarja. Benjamin, Severi, Nella, Viola ja Jonne ovat murtautuneet autokorjaamolle viettämään halloweenia naamiaisasuihin pukeutuneina. Teinit päättävät lähteä ajelulle korjattavana olleella autolla päätyen ajamaan kolarin. Nuoret joutuvat sairaalaan, jossa alkaa tapahtumaan kummia. == Rooleissa == == Jaksot == Jakso Nimi Julkaisu MTV Katsomossa Ensiesitys MTV3:lla Ikäraja 1 Karkki tai kirous 24. lokakuuta 2018 20. kesäkuuta 2019 21\. kesäkuuta 2019 2 Pirurginen sairaala 3 Sannilla on kissanpäivät 4 Ilja leikkii hengellään 5 Benjaminin emämanaus == Lähteet == == Aiheesta muualla == * Sarjan traileri YouTubessa Luokka:Salatut elämät -spin-off-sarjat Luokka:Nettisarjat
Attīstībai/Par!

Attīstībai/Par! oli latvialainen vaaliliitto vuoden 2018 parlamenttivaaleissa. Attīstībai/Par!-vaaliliiton muodostivat 26. toukokuuta 2018 kolme puoluetta: Par!, Latvijas attīstībai sekä Izaugsme. Attīstībai/Par! kuvaili itseään talous- ja sosiaaliliberaaliksi. Vaaliliitto kannatti muun muassa rekisteröityjä parisuhteita (ja siten implisiittisesti seksuaalivähemmistöjen oikeuksia), nuorten osallistamista politiikkaan ja taloukasvun kiihdyttämistä. Liiton lyhyen tähtäimen tavoitteisiin kuului hoitajien palkkojen kaksinkertaistaminen, vähimmäispalkan nostaminen 500 euroon ja eläkkeiden kaksinkertaistaminen kymmenen vuoden kuluessa. Attīstībai/Par!:in pääministeriehdokas oli europarlamentaarikko Artis Pabriks, joka on kuulunut aiemmin Yhtenäisyyteen ja toiminut ulko- sekä puolustusministerinä. Muita vaaliliiton näkyviä henkilöitä olivat Par!:in perustajajäsen Daniels Pavļuts, joka on toiminut talousministerinä, talousministeriön valtiosihteerinä 2010–2013 toiminut Juris Pūce sekä entinen pankkiiri, poliitikko Mārtiņš Bondars. Attīstībai/Par! sai heinäkuussa 2018 4,4 % gallup-kannatuksen. Lokakuun 2018 parlamenttivaaleissa se sai 101 685 ääntä eli 12,04 % annetuista äänistä ja 13 paikkaa Saeimasta. == Lähteet == Luokka:Latvian politiikka